Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: megadásakor hatályos törvény, a pénzintézetekről és a pénzintézeti tevékenységről szóló 1991. évi LXIX. törvény a következőképpen határozta meg: „banktitok minden olyan, az
Paragraph Index: 924

megadásakor hatályos törvény, a pénzintézetekről és a pénzintézeti tevékenységről szóló 1991. évi LXIX. törvény a következőképpen határozta meg: „banktitok minden olyan, az 1999/18/II. szám egyes ügyfelekről a pénzintézet rendelkezésére álló adat, amely az ügyfél személyére, adataira, vagyoni helyzetére, gazdálkodására, valamint a pénzintézet által vezetett számlájának egyenlegére, forgalmára, továbbá a pénzintézettel kötött szerződéseire vonatkozik.” A rendelkezésre álló dokumentumok alapján egyértelműen megállapítható, hogy az ING Bank Rt. a megbízotti tevékenység ellátása során banktitoknak minősülő adatokhoz jutott, és azokat a megbízás teljesítése érdekében fel is használta. E tényt a két érintett bank egyike sem vitatta. Az Avtv. 2. § 4. pontja szerint adatkezelésnek minősül az alkalmazott eljárástól függetlenül a személyes adatok felvétele és tárolása, feldolgozása, hasznosítása (ideértve a továbbítást és a nyilvánosságra hozatalt) is. Adattovábbítás az, ha az adatot meghatározott harmadik személy számára teszik hozzáférhetővé. Az Avtv. adattovábbításra vonatkozó szabályainak megfelelően rendelkezik a Pit. 46/A. §-a is a banktitok átadásáról. Ennek megfelelően a banktitkot kiszolgáltató bank adatkezelőnek minősül. Az Avtv. szerint adatkezelő az, aki adatkezelést végez vagy mással végeztet. A vizsgált esetben mind a megbízott, mind pedig a megbízó adatkezelőnek minősül. A helyes értelmezés szerint a két adatkezelő tevékenysége nem tekinthető egy adatkezelésnek. A pénzintézeti törvény szerint a banktitok csak akkor adható ki harmadik személynek, ha a pénzintézet ügyfele vagy annak törvényes képviselője ezt kéri, vagy erre felhatalmazást ad. A felhatalmazó nyilatkozat érvényességi kelléke, hogy a kiszolgáltatható banktitok-kört pontosan megjelölve, közokiratba vagy teljes bizonyító erejű magánokiratba foglalják. A Dunabank Rt. üzletszabályzata tartalmaz egy olyan rendelkezést, mely szerint a bank az elvállalt megbízás teljesítése érdekében jogosult közreműködőt igénybe venni. Az üzletszabályzat 1. pontja értelmében az üzletszabályzat rendelkezései a szerződő felekre külön kikötés nélkül is kötelezőek, de azoktól az egyes szerződésekben a felek közös megegyezéssel el is térhetnek. Az üzletszabályzat — mint általános szerződési feltételek összessége — a bank és az ügyfelek között létrejött szerződés részét képezi, azonban nem rendelkezik a közokirat, illetve a teljes bizonyító erejű magánokirat törvény által megkívánt kellékeivel. Az üzletszabályzat elfogadásával a bankszámlatulajdonosok hozzájárulását tehát nem lehet megadottnak tekinteni. A hozzájárulást nem csupán alakszerűségi hiba alapján tekintjük nem létezőnek, hanem azért is, mert „a Bank az elvállalt megbízás teljesítése érdekében jogosult közreműködőt igénybe venni” nyilatkozat sem jogosítaná fel a bankot arra, hogy magát a számlavezetést átadja egy másik banknak. Az információs önrendelkezési jog gyakorlásának feltétele és egyik legfontosabb garanciája a célhozkötöttség elve. Az Avtv. 8. §-a értelmében személyes adatot az érintetten és az eredeti adatkezelőn kívüli harmadik személy számára hozzáférhetővé tenni csak akkor szabad, ha minden egyes adat vonatkozásában az adattovábbítást megengedő összes feltétel érvényesül, így a célhozkötöttség elve is. Az adatfeldolgozás célját az adat felvétele előtt az érintettel közölni kell, hogy megalapozottan dönthessen az adat kiadásáról. Az adatkezelés céljának megváltoztatásához az érintett hozzájárulása szükséges. Törvény kifejezett engedélye nélkül az új célú adatfeldolgozás csak akkor jogszerű, ha ahhoz — meghatározott adatra és adatkezelőre nézve — az érintett hozzájárul, ellenkező esetben sérül az információs önrendelkezés alkotmányos alapelve. A célhozkötöttség elvéből is az következik, hogy a banktitoknak minősülő adatok átadásához a Dunabank Rt.- nek az ügyfelek beleegyezését kellett volna kérnie. Az érintett hozzájárulásának hiányában személyes adat akkor továbbítható, ha törvény azt megengedi. A pénzintézetek közötti megállapodás megkötésekor hatályos törvényhely, az

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes